A Kuciak-gyilkosság egy év távlatából | Felvidék.ma
A Kuciak-gyilkosság egy év távlatából
A Magyar7 2019/9. számának a tartalmából
Kövesdi Károly: A másik vére, N. Gyurkovits Róza: Jelzős demokráciák, Tűzoltás zajlik az alkotmánybíróságon, Migráció, beköltözés: Somorja, Nem lesz aszfaltgyár Úszoron. A Magyar7 9. heti tartalmából:
Heti színes – A választók nem akarják, hogy Kiska tovább politizáljon. Magyarország és Izrael szövetségesek. Budapesten tárgyalt Nagyszombat megye elnöke és alelnöke. Kövesdi Károly vezető szerkesztő A másik vére című jegyzetében azokról a magyarokról ír, akik csak attól azok, hogy nem más nyelvűek.
Hírek – Menyhárt József visszalépett az államfőjelöltségtől. Öllös László politológus úgy véli, ennek a taktikai megfontolása a nem kedvező közvélemény-kutatási eredményekben rejlik, a stratégiai pedig a jobboldali ellenzéki pártokkal való szorosabb jövőbeli együttműködésben. Sokat nyom a latba, hogy Menyhárt elsőként lépett vissza, lépéskényszerbe hozva a jelölteket. Kolek Zsolt Mészáros Lajos leköszönő alkotmánybíróval beszélgetett.
Piac – Matus Tibor Farkas Ivánnal, az MKP gazdaságpolitikai és régiófejlesztési alelnökével vitatta meg a vállalkozók gondjait. A Lépésről lépésre rovatban Bartos Gergely szőgyéni vállalkozó mutatkozik be.
Múzsa – Leonardo da Vinci egyetlen szobra évtizedekig Rimaszombatban hevert, legutóbb pedig a Szépművészeti Múzeumban volt látható. A Kis vagy Ágaskodó lovas a magyar műemlékállomány egyik legféltettebb darabja. Pozsonyban koncertezett Steven Wilson, a kortárs progresszív rock legjelesebbnek tartott képviselője. A magyar ismeretterjesztés apostola – Molnár Ker. János. Szepes vára, Lőcse, Késmárk – II. Rákóczi Ferenc életében.
Tájaink – A szomszédok ápolják Kuciakék emlékét – nyomasztó évforduló köszöntött február 21-én Szlovákiára. Nem lesz aszfaltgyár Úszoron, eredményes volt az összefogás. Az ügy részleteiről Bott Domonkos Lívia nyilatkozik. Fejlődő turizmus Izsán. Családtámogatás határok nélkül – családi délutánon mutatták be Rimaszombatban a Szövetség a Közös Célokért társulás szervezésében a Gólyahír, a Köldökzsinór, a Cseperedő és az Óvodafejlesztési programokat. Haris Richárd életének teljessége a család, a maraton, a tanítás. Minden a maga helyén – bemutatkozik a nagykaposi Bálint Annamária angol-magyar szakos tanár családja. Az Andrássy lányok nyomában – Kovács Lajos muzeológus Andrássy Ilona grófnő és rokonai életét ismertette Betléren. Új, állandó néprajzi kiállítás nyílt a pozsonyi Szlovákiai Magyar Kultúra Múzeumában. Az ipolysági cserkészek várják a csatlakozókat. Lukanényén indul az Emberöltő zenekar miniturnéja. A palóc farsang szokása Ragyolcon.
Kávézó – Honnan ered az influenza neve? A sertésregisztráció rendszerét ismerteti Pleva László állatorvos. Barangolás Visegrádon. Lagerfelddel újabb divatikon távozott.
Íz-lelő – Galántai szelet, avagy a kicsontozott csirkecomb martinis pácban és az egyszerűen elegáns kókusztorta receptjét Szabó G. Csilla árulja el.
Szurkoló – Élményüzlet – a jó marketing a sportban is eredményes. Vereség a nagyszombati rangadón. Nemzeti és nemzetközi hokiligák.
A TV műsor 2019. március 8-ig szól. A keresztrejtvényben Émile Ajar gondolatát fejthetik meg. A hátlapon Sáp–Dunaújfalu Árpád-kori temploma látható.
Előző cikkMár készülnek az emlékplakettek a Csemadok 70. évfordulójára
Következő cikkAz államfordulat története Léván